Predkladacia  správa

Informácia o plnení úloh z  rozpracovania opatrení vyplývajúcich zo správy o poľnohospodárstve  a potravinárstve SR 2004 a správy o lesnom hospodárstve  SR 2004 sa predkladá na rokovanie vlády SR v súlade s bodom B.3. uznesenia vlády SR č.1084/2004 a tiež v súlade s bodom C.2. uznesenia vlády SR č. 770, 771 z 18. 8. 2004 k správe o poľnohospodárstve a potravinárstve v SR 2004 a správy o lesnom hospodárstve v SR 2004.
Z uvedených správ vyplynulo zabezpečovať  celkom 32 úloh. V predkladanej informácii je vykonané hodnotenie stavu v plnení úloh k termínu 31. 12. 2005, pričom konkrétne je hodnotených:
•	6 úloh – na rokovanie vlády SR  a iné (č. 1 - 6)
•	26   úloh - rezortného charakteru 
Z hľadiska plnenia úloh je k decembru 2005 splnených 23 úloh, priebežne sa plní 6 úloh, jedna úloha je nesplnená (č. 17 - rezortné úlohy), jedna úloha je zrušená (č. 6 - vládne úlohy) a u jednej úlohy bolo požiadané o zmenu termínu na apríl 2006 (č. 14 - rezortné úlohy). 
Materiál nemá dopad na financie, ekonomiku, environment, zamestnanosť a podnikateľské prostredie.
Informácia bola predložená na medzirezortné pripomienkové konanie a všetky uplatnené pripomienky boli zapracované.